runetrust/blame-folketinget-dk huggingface dataset:
Bertel Haarder (V), 2008-11-18:
Det er deprimerende, at et parti, der som Enhedslisten har sin rod i noget frodigt - det er en stor anerkendelse, jeg kommer med her - er endt i noget fuldstændig forbenet uddannelsessnak med lofter og regler, og jeg ved ikke hvad, og med falsk nedskæringssnak.
Mogens Nørgård Pedersen (KRF), 2003-05-26:
Men hvis det er sådan, som der er lagt op til redegørelsen, at det kun er nye, statslige arbejdspladser, der skal placeres i yderområderne, tror vi faktisk, at det vil gå ganske skævt, fordi der formentlig ikke kommer ret mange nye, statslige arbejdspladser.
Rosa Lund (EL), 2012-04-24:
Igen må jeg her spørge: Kommer det til at ske med én fælles lovgivning, der skal sikre mere demokrati og mere indflydelse til medarbejdere og studerende, eller bliver konsekvensen, at vi i lovgivningen enten demokratimæssigt kommer længere hen mod den måde, professionsuddannelserne er organiseret på i dag, eller længere hen mod den måde, hvorpå universiteterne er organiseret i dag?
Kristian Thulesen Dahl (DF), 1998-12-16:
Den Sociale Pensionsfond er jo kommet på baggrund af ekstraordinære indbetalinger og er en fond, der er skabt med et helt klart formål, og vi finder, at man nu lige så stille udhuler fonden for at betale løbende driftsudgifter på finansloven, altså i virkeligheden betaler driftsudgifter med engangsindtægter.
Lars Barfoed (KF), 2010-04-09:
Samtidig bliver regeringen ifølge forslaget pålagt inden den 1. oktober i år – det er der lidt bedre tid til – at sikre uddannelsesmuligheder, bl.a. for personale, der betjener forlystelser eller forestår udlejning af telte m.v., så de ikke risikerer at komme til skade i forbindelse med deres arbejde.
Pernille Skipper (EL), 2015-11-16:
Hvis vi griber sådan lidt konkret ned i den der brogede buket af forskellige ændringer, der er i lovforslaget, så kan vi selvfølgelig ikke være modstandere af, at en læge delegerer udtagelsen af en blodprøve til en medhjælp, hvis det er en, som er uddannet til det og kan finde ud af at håndtere blodprøver, og hvis personen, der skal afgive blodprøven, gør det frivilligt.
Michael Aastrup Jensen (V), 2015-03-11:
Spørgsmålet lyder: Hvad er ministerens holdning til, at Copenhagen Phil, altså Sjællands Symfoniorkester, ikke finansieres med en eneste krone fra Københavns Kommune, når Aalborg, Aarhus og Odense Kommune er forpligtet til at medfinansiere deres respektive symfoniorkestre, og betragter ministeren denne fordeling af statslige midler til symfoniorkestrene som en skævvridning af kulturstøtten?
Margrethe Vestager (RV), 2009-10-08:
Det, der nogle gange kan virke overraskende, når man lytter til det, der bliver sagt i debatterne her i Folketinget, er, at vælgerne som regel har en meget nøgtern opfattelse af, hvad der kan lade sig gøre, og hvad der ikke kan lade sig gøre.
Rikke Hvilshøj (V), 2005-11-03:
Det, det drejer sig om, er en drøftelse af, hvad der er nogle rimelige krav at stille til folk, der ønsker et dansk statsborgerskab, der ønsker at sige farvel til det gamle statsborgerskab eller deres eksisterende statsborgerskab og i stedet for sige: Nu er jeg dansker.
Karsten Lauritzen (V), 2012-11-22:
Berlingske Tidende var i forbindelse med en artikel for nogle måneder siden ude at besøge Københavns fængsler, som jo er fyldt med udenlandske kriminelle – mennesker, der ikke har lovligt ophold i Danmark, men som er kommet hertil, har forbrudt sig imod vores samfunds regler, er blevet fanget af politiet, idømt en straf og nu sidder og afsoner eller venter på at få en dom.
Frank Aaen (EL), 2007-02-20:
Jeg indrømmer, at det er en af de koncerner, som skriver, at de har meget gode vilkår, men når man går ind og kigger efter, så bliver de altså også taget i, at de har børnearbejdere til at producere T-shirts, og at de har en syløn pr. T-shirt på 12 øre.
Keld Albrechtsen (EL), 2000-02-23:
Og hvis det nu efterfølgende viser sig, at et sådant gensplejset frø får sundhedsskadelige konsekvenser, kan miljøgarantien ikke bruges, for selv om der kommer ny viden, så kan man ikke bruge den, hvis det er sundheden, det handler om. Det vil sige, at vi altså af et mindretal i EU kan blive påtvunget gensplejsede organismer med sundhedsskadelige konsekvenser uden at kunne bruge miljøgarantien.
Morten Homann (SF), 2004-01-28:
Jeg vil godt vende tilbage til det spørgsmål, jeg også stillede i mit ordførerindlæg: Vil ministeren ikke medgive, at eftersom ministeren nu efter godt 2 år som skatteminister har lavet i omegnen af 50 ændringer af aktieavancebeskatningslovgivningen, er loven ikke blevet nemmere at overskue for borgerne?
Ole Birk Olesen (LA), 2015-12-04:
Og det er klart, at hvis der er en effektiviseringsgevinst ude i kommunerne, må det da også kunne mærkes i statens bidrag til kommunerne, altså så må statens bidrag til kommunerne da også kunne blive mindre, sådan at staten kan prioritere f.eks. at sænke nogle skatter eller at bruge pengene andre steder i den offentlige sektor.
Lars Løkke Rasmussen (V), 2013-12-17:
Det var faktisk derfor, at et ansvarligt flertal i Folketingssalen, som statsministerens parti ikke var en del af, før valget traf nogle beslutninger, som nu fortsat udgør hovedhjørnestenen i regeringens økonomiske politik, og som kun står der, fordi statsministeren har svigtet de valgløfter, statsministeren gik til valg på.
Rasmus Prehn (S), 2011-01-26:
Jeg skal starte med at læse spørgsmålet op: Hvordan forsvarer regeringen, at der ifølge Danmarks Statistik er blevet sparet 0,5 mia. kr. på folkeskolens normalområde i forhold til budgetterne for 2010, når regeringen selv gentagne gange har adresseret behovet for at hæve uddannelsesniveauet i Danmark, en målsætning, der også er blevet fremhævet af regeringens eget Vækstforum?
Julie Skovsby (S), 2016-05-18:
Når vi andre så påpegede, at Venstres politik ville bringe børn i fattigdom, blev vi beskyldt for at tale imod bedre vidende, for som det blev sagt: »Lars Løkke har slået fast, at Venstre ikke kommer til at lave et kontanthjælpsloft, som bringer børn under regeringens fattigdomsgrænse.«
Jesper Langballe (DF), 2004-11-25:
Jeg er naturligvis enig med fru Helle Sjelle i, at vi har repræsentativt demokrati, dog altså med den, jeg vil ikke sige undtagelse, men sikkerhedsventil, der hedder folkeafstemninger, som vi vel er enige om er en udmærket institution, selv om det i og for sig ikke er repræsentativt demokrati.
Nikolaj Villumsen (EL), 2015-04-30:
Men jeg tror, at debatten kommer til at fortsætte, ikke mindst efter nogle af de valg, som venter rundtomkring i andre hårdt kriseramte lande i Europa, som meget vel kan vælge at gå i retning ad Grækenland, og så kan vi jo få en mere spændende debat.
Klaus Hækkerup (S), 2003-01-22:
Så vil jeg godt spørge: Hvilke regler gælder der så for det, som regeringen selv har skrevet i sit regeringsgrundlag, nemlig at den slags krigsforbrydere, som er på tålt ophold, inden anklagemyndigheden rejser tiltale, skal undersøges af politiet og sættes i den aflukkede del af Saltholmlejren, indtil det er afgjort, om de skal retsforfølges eller ej?
Morten Østergaard (RV), 2009-04-17:
Hvis man forholder sig til det budskab, synes jeg, at det stærke i det er det, som også tidligere overrabbiner Bent Melchior siger i en artikel om kampagnen i Politiken den 13. marts 2009: »Folk har generelt det indtryk, at religionerne bekriger hinanden.
Lykke Friis (V), 2010-03-05:
Men når det så er sagt, vil jeg sige, at meget af det her jo også er en del af den danske samfundsdebat, og hvis man ønsker at lave et seminar på Frederiksberg eller i Køge, eller hvor det nu er henne, så kan man da tage fat i sin lokale politiker, man kan tage fat i nogle af virksomhederne, man kan invitere nogle forskere fra diverse universiteter.
Helle Sjelle (KF), 2002-03-11:
Debatten om genetisk modificerede organismer, GMO'er, har altid været og vil nok altid være temmelig kontroversiel. Uanset hvordan man vælger at anskue det, er genteknologi jo en indgriben i de biologiske egenskaber, der er karakteristiske for mennesker, dyr og planter, og omfatter ofte egenskabernes videreførelse fra en generation til den næste.
Ole Birk Olesen (LA), 2012-05-22:
Vi glæder os til gengæld over, at der er opbakning både fra Dansk Folkeparti og fra Det Konservative Folkeparti til idéen her, og det giver så også mulighed for, at vi i et kommende parlamentarisk samarbejde i Folketinget måske kan være med til at overtale den sidste part, nemlig Venstre, til, at der skal gøres noget ved det her problem.
Morten Bødskov (S), 2013-12-03:
Det har handlet om at finde den rette balance, om man vil, mellem på den ene side hensynet til åbenheden i forvaltningen og på den anden side de øvrige hensyn, som offentlighedsloven selvfølgelig også skal varetage; det er bl.a. hensynet til beskyttelsen af den politiske beslutningsproces.
Jørn Jespersen (SF), 2003-04-22:
Men regeringen har det åbenbart sådan, at når man skal skære ned på statens budgetter, rammer man ulandshjælpen og siger, at de skal have frihandel i stedet for; og når vi diskuterer frihandel, siger man: Nej, det skal de ikke have, for det kunne ramme nogle af de fattige lande, og dem føler vi jo så meget for.
Kristian Thulesen Dahl (DF), 2011-10-12:
Og et af de første initiativer, regeringen så kommer med, er at fjerne den boligjobordning, der giver alle danske familier mulighed for fradrag, hvis de hyrer folk til at få renoveret deres hus, til at få passet deres børn, til at få ordnet garagen, eller hvad det nu måtte være – også hvis det handler om, at man laver klimaforbedringer.
Marcus Knuth (KF), 2020-11-19:
Men vi må jo læne os op ad de myndigheder, der er, for ellers famler vi i blinde her, og når Skattestyrelsen selv siger, at det her bankkontokrav i væsentligt omfang – nu citerer jeg direkte – ikke styrker skattekontrollen, hvad skal det så til for ud over at være en unødvendig byrde for alle de virksomheder, der, som ordføreren selv påpegede, har rent mel i posen, og som vi ikke ønsker at bebyrde?
Lasse Haugaard Pedersen (S), 2025-11-06:
Men hvis vi f.eks. tager det med, at det skulle have noget at gøre med, hvilke partier man stemmer på, bed jeg bare mærke i, at ordføreren for Dansk Folkeparti udtalte til Danmarks Radio: Når det trækker så meget i retning af Enhedslisten, Alternativet, SF og de meget røde partier, så synes jeg, det er en demokratisk ubalance.
Per Ørum Jørgensen (KF), 2009-05-29:
Jeg vil gerne appellere til de partier, som normalt vil følge de spilleregler, som er i EU, om at tænke sig bare en ekstra gang om i forhold til det her forslag – om Danmark nu skal gå enegang – ikke mindst set i lyset af at der faktisk er lavet en frivillig aftale med de detailhandlere og grossister, som sælger de her produkter.
Manu Sareen (RV), 2013-10-24:
Vi skal selvfølgelig ikke på nogen som helst måde diktere, hvordan andre lande bekæmper grænsehindringer, for det kan man gøre på forskellige måder, men jeg synes godt, at vi kan tillade os at fortælle om, hvordan vi har taget et første og også meget vigtigt skridt i Danmark, når det gælder bekæmpelse af grænsehindringer, og lige præcis den inspiration håber jeg selvfølgelig de andre lande vil tage til sig.
Louise Schack Elholm (V), 2014-05-07:
Jamen jeg mener sådan set ikke, der bliver svaret på spørgsmålet, for jeg er ganske udmærket bekendt med det første lovforslag, hvor vi ikke mener, at lovforslaget levede op til den aftale, vi havde, hvorefter vi måtte forhandle det på plads, så vi i detaljer var enige om lovforslaget.
Joachim B. Olsen (LA), 2012-11-27:
Nu spørger jeg konkret til, at vi har både noget viden og noget erfaring, empirisk viden fra andre gange, hvor man har forkortet dagpengeperioden, og hvor man har kunnet se, at beskæftigelsen er steget markant, før dagpengeperioden er udløbet, og at den er steget markant, efter at dagpengeperioden er udløbet.
Joy Mogensen (S), 2020-04-22:
Det her med, hvornår institutioner må åbne, er noget, der bliver koordineret ud fra et sundhedsmæssigt hensyn, og der prøver vi selvfølgelig at formidle de mange ønsker, men beslutningerne – og det håber jeg også at spørgeren er enig i – bliver taget ud fra et samlet samfundsmæssigt perspektiv.
Jørgen Estrup (RV), 1998-03-27:
Og det er sådan set også de toner, vi har hørt i dag både fra hr. Anders Fogh Rasmussen og fra fru Pia Christmas-Møller, synes jeg, og i deres ordførertaler var der ikke mange af de ting, som indgik i valgkampen, hvadenten vi snakker om et skattestop i amter og kommuner og en generel afskaffelse af lejeværdibeskatningen, eller en straksaktivering på arbejdsmarkedet, eller at pengene skal følge barnet eller patienten, eller hvad ved jeg.
Line Barfod (EL), 2009-11-20:
Vi synes, det kunne være godt, hvis man fik en grundigere kulegravning af de regler, der er på området, og så på det under et, både i forhold til tatoveringer, piercinger, kropsudsmykninger som horn i panden, knojern på brystet, kosmetiske operationer af alle mulige forskellige slags osv.
Kristian Thulesen Dahl (DF), 2008-10-10:
Vi har så bedt om, at Realkreditrådet og realkreditsektoren i det hele taget bliver inddraget i de drøftelser og vurderinger, så de er med til at påse, at den konkurrenceforvridning ikke sker, og kan være med til at råbe op, hvis de mener, at det alligevel sker.
Morten Bødskov (S), 2006-01-26:
Dernæst er der også det, at det såkaldte Wendler Pedersen-udvalg jo netop nu arbejder med spørgsmålet om grundlaget for PET's og FE's fremtidige registreringer og i hvert tilfælde for Politiets Efterretningstjenestes vedkommende spørgsmålet om en egentlig PET-lov.
Kim Andersen (V), 2008-04-10:
Nu bliver der af regeringen nedsat en arbejdsgruppe, som skal analysere det her område, og bagefter vil der antagelig komme en politisk proces og eventuelt efterfølgende en lovgivning her i Tinget, og så finder vi ud af, hvordan vi kan indrette os, så vi tilgodeser de forskellige hensyn, der er i de dilemmaer her.
Anne Baastrup (SF), 2001-05-03:
Vi er meget indstillet på, at man ser på det, men i og med at vi har Retsplejerådet, som nu er i gang med at lave en større reform, så ville det måske være mere hensigtsmæssigt, at vi inddrog de overvejelser om sagsomkostninger i Retsplejerådets arbejde, således at vi kunne få flere forskellige modeller at se på, inden vi til slut valgte, om vi skulle gå fra den model, som vi har på nuværende tidspunkt. Så SF afviser forslaget, men vi er ikke sådan
Anders Fogh Rasmussen (V), 2003-11-20:
Det kan hr. Jeppe Kofod jo forvisse sig om ved at læse den resolution, som FN's Sikkerhedsråd vedtog i november 2002, den, der hedder 1441, hvor der står, at Iraks ikkeoverholdelse af Sikkerhedsrådets resolutioner og spredning af masseødelæggelsesvåben og langtrækkende missiler udgør en trussel mod international fred og sikkerhed.
Rosa Lund (EL), 2013-02-21:
Vi har indkaldt til den her forespørgselsdebat i dag, fordi vi er bekymrede over, hvordan regeringens tre målsætninger på uddannelsesområdet hænger sammen, nemlig målsætningen om, at de studerende skal hurtigere igennem, målsætningen om, at vi skal uddanne den dygtigste generation nogen sinde, og målsætningen om, at vi skal have flere igennem uddannelsessystemet.
Inger Støjberg (V), 2015-11-20:
Til det første om, hvorvidt børn kan frihedsberøves, vil jeg sige, at det kan de i helt, helt særlige tilfælde, men det er også sådan, at hvis man frihedsberøver et barn, skal der selvfølgelig tages hensyn til, at det tilhører en gruppe, der er særlig sårbar, og det vil der også blive.
Nadeem Farooq (RV), 2012-01-27:
For det, jeg kan høre på spørgeren, er, at spørgeren nu fortryder de sidste 10 års arbejdsmarkedspolitik, som har handlet om at piske de ledige, om simpelt hen at skabe mere og mere bureaukrati, sådan at arbejdsmarkedspolitikken til sidst blev sovset ind i papirbunker og det, der er værre.
Jørn Dohrmann (DF), 2005-03-30:
Jo, men vi kan jo bare konstatere, når vi kigger de sidste 3 år tilbage, at der har været en jævn stigning i antallet af de tilfælde, så derfor kan vi ikke rigtig forstå, hvorfor sagen skal placeres i en syltekrukke, og man kun siger, at man gerne vil overveje.
Thomas Jensen (S), 2012-04-18:
Jeg synes, der er en god logik i, at vi ikke på et område, hvor vi kan se at man med den pris, man betaler, slet ikke dækker de administrative omkostninger, der er ved at udlevere en nummerplade, leger Palles Gavebod i den offentlige sektor og udleverer den til en for lav pris.
Rasmus Jarlov (KF), 2023-04-20:
Så talte vi om, at man jo altid kan finde en eller anden undskyldning for at stemme imod et beslutningsforslag, selv om det er noget, man en til en selv har fremsat tidligere, og en af klassikerne er det her med, at der er nogle forhandlinger i gang, så derfor kan man ikke lige stemme for det, som vi ellers selv går ind for, og som vi havde lovet vælgerne.
Jørn Dohrmann (DF), 2009-03-26:
Det, vi også har lagt vægt på i Dansk Folkeparti, er, at vi får noget regelforenkling på det her område, og det er selvfølgelig også, at virksomhederne får mulighed for at benytte de kommunale genbrugspladser mod - selvfølgelig - at betale gebyr for det.
Per Clausen (EL), 2009-05-05:
Altså hvis folk går over i den kollektive trafik, vælger at tage tog, vælger at tage bus i Københavnsområdet f.eks., eller cykle i større udstrækning, end de gør i dag, så ville det også være en lettelse for de mennesker, der kører i bil, fordi de ville blive fri for hele tiden at skulle holde i kø.
Astrid Carøe (SF), 2024-04-23:
Jeg er interesseret i, om ministeren så kan se en landingsbane i, ligesom vi f.eks. gør det på ligestillingsområdet, på det grønne område og på finansområdet, at lave en vurdering af den lovgivning, vi laver, i forhold til hvordan den vil tage sig af barnets tarv – og ikke kun i den lovgivning, der specifikt er på børneområdet, men også helt generelt.
Mette Kierkgaard (M), 2025-05-20:
Det er jo utrolig vigtigt, når vi gør det – det lægger i øvrigt både Filippinerne og Indien utrolig meget vægt på, og de er utrolig dygtige til at uddanne folk – at de forhold og de arbejdspladser, man kommer til, hvilket de selvfølgelig også er optaget af, er dygtige og gode.
Peder Hvelplund (EL), 2025-04-24:
Det her kunne jo godt være en anledning til, at vi også på europæisk plan hejste flaget for, at det her er en vigtig dagsorden, og at den her rettighed selvfølgelig ikke kun skal gælde kvinder bosat i Danmark, men at det bør være en universel og i hvert fald europæisk rettighed.
Charlotte Antonsen (V), 2001-10-10:
Man kommer ind på det her med, at det er skattefinansieret - det er vi godt klar over, det ønsker vi også at bevare i Danmark, det er en særlig dansk model - men det, jeg savner, er, at regeringen begynder at tage EU's initiativer på området alvorligt og begynder at se på, hvad vi må gøre herhjemme for at sikre, at det i praksis kan lade sig gøre, så det med den arbejdskraftmangel, vi får i hele EU, især inden for veluddannet arbejdskraft, i løbet af ganske få år, bliver en attraktion for de pågældende mennesker at komme til Europa.
Lars Løkke Rasmussen (V), 2017-03-14:
For vi er fuldstændig på det rene med, at den her omstilling jo ikke er gjort med det, vi allerede har besluttet, men at der skal ske mere efterfølgende, hvis vi skal nå de 50 pct. Og at nå 50 pct. i 2030 er den mest ambitiøse målsætning, nogen har haft, af en forpligtende karakter.
Kristian Thulesen Dahl (DF), 2002-01-16:
Altså bekræfte, at hvis det er nødvendigt af hensyn til at løse opgaven og få ventelisterne bragt ned i forhold til de mål, der bliver sat op, hvis det er nødvendigt at tilføre ekstra midler for at nå det mål også i 2003, så er regeringen parat til at søge opbakning i Folketinget til at gennemføre det. Det er selvfølgelig helt afgørende og vigtigt at få den bekræftelse endnu en gang - selv om jeg føler, at den er givet; men det er åbenbart ikke alle, der føler det - at man selvfølgelig ikke har lagt sig fast på, at det ikke i 2003 kan blive nødvendigt at tilføre flere midler end det, man har uden de 1,5 mia. kr. i amterne til at løse opgaverne i 2002.
Rasmus Prehn (S), 2015-12-09:
Men når problemet opstår, er det jo, fordi der er en række bilister, der kører rundt med sommerdæk, og som ikke har de her dæktryksmålere på, og når de så kører hen for at sikre sig mod glat føre med vinterdæk, får de at vide, at der er en noget højere pris end det, de havde regnet med.
Carsten Hansen (S), 2002-05-13:
Vi har ellers både holdt åbne samråd, holdt lukkede samråd og stillet spørgsmål. Så nu prøver vi med en forespørgsel i fuld offentlighed og håber på, at ministeren her er beredvillig og vil svare på de spørgsmål, der bliver stillet, og måske også fremlægger den vision - hvis man slår efter i et leksikon, er en vision et drømmesyn, og nogle vil kaldet det her et mareridt, men lad det nu være - man har for arbejdsmiljøet.
Claus Hjort Frederiksen (V), 2009-05-13:
Men vores finanslov bygger da på ét forløb, som vi redegør for, og som besvarer de spørgsmål, hr. Morten Bødskov rejste, og det er en simpel, ansvarlig måde at opføre sig på og handle efter, da vi jo ikke kender omfanget af krisen.
Irene Simonsen (V), 2010-04-20:
Hvis vi – det er der lavet masser af beregninger på gennem tiderne – fjerner kontanthjælpsloftet og vi fjerner starthjælpen, og vi ændrer på 450-timers-reglen, er det ca. 10 pct. af Danmarks befolkning, der vil sætte penge til ved at gå på arbejde i dag?
John Dyrby Paulsen (S), 2007-11-30:
Tak for det, for nu blev det meget klart dokumenteret - det sagde hr. Mikkel Dencker - at Dansk Folkeparti sammen med os andre vil sørge for, at de lavindkomstgrupper, der jo vitterlig bliver ramt af den her skatteaftale, bliver kompenseret på anden måde, altså ikke bare pensionisterne, men alle lavindkomstgrupperne.
Kristian Bøgsted (DD), 2026-02-24:
Jeg siger bare, at hvis det hastede så meget, hvorfor i alverden har Socialdemokraterne, regeringen og statsministeren så ikke reageret for længe siden og sat det her arbejde i gang, så man rent faktisk kunne sikre sig, at det var mere målrettet mod dem, der har brug for hjælpen, og at det ikke går til f.eks. de knap 16.000, tror jeg det er, syrere på midlertidigt ophold?
Esben Lunde Larsen (V), 2017-04-27:
Nu nævnte jeg, at jeg selv har været ude og åbne Nomi4s og deres sorteringsanlæg med fokus på, jeg tror, det var 20 forskellige plastmaterialer, og så er der selvfølgelig et forsknings- og udviklingsspor, både i MUDP-programmerne, men også i forhold til den forskningsstrategi, der er, så der er også et element, man kan se på.
Peter Skaarup (DF), 2011-05-02:
Også på den høring, vi deltog i sammen, var der mange mennesker, der havde været udsat for de her ting, eller kender nogle, der havde været udsat for det, og den helingsproces, som der ligger i, at man kan få lov til at føre en sag, er der ikke; den har samfundet så at sige udelukket en fra.
Søren Gade (V), 2004-03-30:
Og kan hr. Kramer Mikkelsen ikke også bekræfte, at kommunerne og boligorganisationerne kan tage de nødvendige boligsociale hensyn til unge, ældre, handicappede og svage grupper? Så vil jeg gerne spørge hr. Kramer Mikkelsen, om hr. Kramer Mikkelsen ikke kan bekræfte, at der i 2002 var givet tilsagn om godt 16.000 boliger, og at tallet var faldet til små 11.000 i 2003.
Marie Bjerre (V), 2020-05-27:
Når man nu har så klar en opfordring fra et bredt flertal i Folketinget, inklusiv ministerens eget parti, kunne jeg da godt tænke mig at høre, hvorfor ministeren ikke vil imødekomme den udfordring, og hvorfor ministeren ikke kan indkalde til forhandlinger allerede på den her side af sommerferien.
Karina Lorentzen Dehnhardt (SF), 2023-11-21:
Når det så er sagt, må vi også bare sige, at vi står med en lidt akut situation omkring Christianias Pusher Street, som er så alarmerende, at vi nu er nødt til at kigge på andre redskaber, som også kan virke på kort sigt, f.eks. muligheden for at lave sådan en målrettet skærpet strafzone i områder som Pusher Street, som jo generelt har en meget høj kriminalitet.
Jens Peter Vernersen (S), 2003-05-09:
Lad mig så sige: Hvis det eneste problem, fru Charlotte Dyremose har, er vedrørende pension og så måske i øvrigt kan stemme for forslaget, så står det ikke helt skidt til, for det med pension vil jeg sådan set påtage mig at kunne forklare. Det er jo sådan, at fremtidige pensionister får et mindre fradrag, og dermed får de også en mindre beskatning, når de til sin tid får deres pension, men slutfacit bliver præcis det samme.